เงินบาทแกว่งแคบไร้ปัจจัยหนุน กรอบพรุ่งนี้ 35.70-35.80
ค่าเงินบาทปิดตลาดเย็นนี้ (23 ก.พ.) ที่ระดับ 35.73/75 บาท/ดอลลาร์ ใกล้เคียงกับช่วงเช้าที่เปิดตลาดที่ระดับ 35.74/76 บาท/ดอลลาร์
23 ก.พ. 2559

นักบริหารเงินเปิดเผยถึงค่าเงินบาทปิดตลาดเย็นนี้ (23 ก.พ.) ที่ระดับ 35.73/75 บาท/ดอลลาร์ ใกล้เคียงกับช่วงเช้าที่เปิดตลาดที่ระดับ 35.74/76 บาท/ดอลลาร์ วันนี้เงินบาทแกว่งอยู่ในกรอบแคบๆ เนื่องจากยังไม่มีปัจจัยสำคัญที่จะมีผลต่อการเคลื่อนไหวของค่าเงินมากนัก ประกอบกับตลาดเพิ่งเปิดทำการเป็นวันแรกหลังจากช่วงวันหยุดยาว 3 วัน โดยวันนี้บาท low สุดที่ระดับ 35.72 บาท/ดอลลาร์ และ high สุดที่ระดับ 35.76 บาท/ดอลลาร์
“วันนี้บาทแกว่งแคบๆ ในกรอบ 35.72-35.76 บาท/ดอลลาร์ ยังไม่ค่อยมีปัจจัยอะไรสำคัญมากนัก ประกอบกับเพิ่งเปิดทำการวันแรก จากที่หยุดยาวกันไป 3 วัน” นักบริหารเงินกล่าว ขณะที่คาดว่าเงินบาทพรุ่งนี้จะเคลื่อนไหวในกรอบ 35.70-35.80 บาท/ดอลลาร์
 
ที่มา: สำนักข่าวอินโฟเควสท์